**“Teaching and Acquiring Learning European Network Tools”- TALENT**

**2020-1-ES01- KA201-082366**

În perioada 21-22 octombrie 2022, L'Istituto di Istruzione Superiore "Anton Giulio Bragaglia", Frosinone, Italy a găzduit întâlnirea transnațională de management din cadrul parteneriatului strategic Erasmus+ „Teaching and Acquiring Learning European Network Tools”, pe scurt TALENT la care au participat și doi inspector școlari, membri ai echipei de implementare, alături de alți 12 colegi din instituțiile educaționale partenere: Col.Legi El Carme Carmelites Tereses De Sant Josep (Lleida, Spania – coordonator), Universitat de Lleida(Spania), Instituto Politecnico de Santarem(Portugalia), Jagiellonian University (Cracovia, Polonia), Zesp6N Szkolno-Pzedszkolny nr 14(Cracovia, Polonia).

Agenda întâlnirii a inclus evaluarea stadiului de implementare a proiectului, prezentarea realizărilor, precum și propunerea de îmbunătățiri. Proiectul vizează dezvoltarea și valorificarea elevilor talentați, supradotați, din învățământul de masa, prin programe speciale de învățare, activități extra-curriculare și îndrumare individualizată. Totodată, se urmărește formarea profesorilor pentru a dobândi noi cunoștințe și abilități de predare personalizată, modalitățile de gestionare a elevilor talentați și supradotați și de încurajare să își exploreze potențialul.